google/wiki40b huggingface dataset:
Top Gun – den beste av de beste

Handling

Filmen handler om den litt ustyrlige piloten Pete «Maverick» Mitchell, som blir sendt til den prestisjetunge flyskolen på Miramar sammen med sin makker Goose for å konkurrere mot de beste av de beste om Top Gun-trofeet. Den eple-kjekke Maverick liker å teste grensene tross de advarslene han får. Han blir raskt involvert i et romantisk forhold til den vakre kvinnelige instruktøren Charlotte Blackwood. Samtidig må han sloss mot sine indre demoner som har sin bakgrunn i historien om hans egen far og hvordan han var skyld i andres død da han gjorde en feil som pilot på 1970-tallet. En alvorlig hendelse på flyskolen, med fatal utgang, blir et vendepunkt for Maverick. Han mister motivasjonen for å fortsette og må kjempe en hard kamp med seg selv.

Publikum og popularitet

Top Gun ble kjempesuksess, både i USA og mange andre land. Med over $176 millioner ble filmen den mest innbringende kinofilmen i USA i 1986. I tillegg innbrakte den $177 millioner utenfor USA. Noe som gav en totalsum på $353,8 millioner.
Filmen gjorde det også svært bra på video og ble i 1987 tidenes kassasuksess på leievideo og salgsvideo i USA.

Priser og nominasjoner

Den vant både en Oscar og en Golden Globe for beste musikk (for sangen "Take My Breath Away") og ble nominert til ytterligere tre Oscar-priser og en Golden Globe. 
Den vant også en Brit Award (musikk), en Golden Screen, en People's Choice Award (favoritt film), to ASCAP Award (musikk og Top Box Office Films) og to Golden Reel Award (lydklipp).

Musikk

Filmens soundtrack ble en av de bestselgende noen sinne og lå flere uker på topp på Billboard 200. Det var spesielt låta «Take My Breath Away», fremført av gruppa Berlin, som ble populær. Den innbragte filmen både en Oscar og en Golden Globe.

Innspilling

Top Gun er det egentlige kallenavnet på den amerikanske flyskolen United States Navy Fighter Weapons School og det er også der filmens handling foregår.
Filmen ble laget med assistanse fra United States Navy, noe som hadde de fordelene at de kunne benytte utstyr til forsvaret under inspillingen (blant annet filmscener på USS Enterprise). Men det hadde også den ulempen at forsvaret dikterte deler av manuset. Flere endringer måtte gjøres i manuset for å møte kravene til US Navy. Enkelte har derfor gått så langt som å kalle den en propagandafilm for det amerikanske forsvaret og den kalde krigen i Reagan-æraen.
Majiabangkulturen

Majiabangkulturen (forenklet kinesisk: 马家浜文化, tradisjonell kinesisk: 馬家浜文化, pinyin: Mǎjiābāng wénhuà) var en neolittisk kultur i Kina. Den bestod langs nedre del av floden Chang Jiang og rundt innsjøen Taihu. Den er oppkalt etter funnstedet Majiabang (avdekket i 1959) ved byen Jiaxing 嘉兴市 i provinsen Zhejiang. Elementer fra Hemudukulturen ble videreutviklet her. Dateringsmotodene viser at kulturen blomstret mellom 4750 f.Kr. og 3700 f.Kr.
Kulturen var et jordbrukssamfunn, med dyrking av xian-ris (Oryza sativa, subspecies hsien, en langkornet glutinøs ris), og man drev også med svin, hund og andre husdyr. Fiske og jakt var også utviklet.  
Majiabang-funnstedet (forenklet: 马家浜遗址, pinyin: Majiabang yizhi) ble i 2001 tilføyd på Folkerepublikken Kinas liste over kulturminner.
Gårdsøya

Gårdsøya (også kalt Gorsøya) utgjør sammen med Måøya, Aursøyan, og Geitøya øygruppa Mausund i Frøya kommune i Trøndelag. Selve tettstedet med navnet Mausund ligger på Måøya og Gårdsøya, som er knyttet sammen med en broforbindelse.
SAAB 92

SAAB 92 var en svensk personbil produsert av Saab. Gunnar Ljungström var hovedkonstruktør og drivkraft bak prosjektet, og Sixten Sason stod for formgivningen. 
Modellen var utstyrt med en tosylindret totaktsmotor på 764 cm³ og en tretrinns gearkasse.
Saab 92 klarte seg bra i den tidens rally med blant annet Greta Molander bak rattet.

Historie

Prototypen til Saab 92 var Saab 92001, den såkalte "ur-Saaben". Den ble vist for pressen den 10. juni 1947. Serieproduksjonen av Saab 92 startet den 12. desember 1949. Utseendet hadde da blitt en del endret. "Ur-Saaben" er i dag utstilt på Saabs museum.
Saab 92 var Saabs første personbil. Det var en enkel konstruksjon, inspirert av datidens tanker omkring folkebiler kombinert med kunnskap fra flyproduksjon. Saab 92 hadde flere moderne løsninger, eksempelvis framhjulsdrift, torsjonsfjæring, tannstangsstyrning og selvbærende karosseri med meget god aerodynamikk, samtidig som den ikke hadde noe bagasjeromsåpning – av kostnadsgrunner og for å stive opp bakdelen. Bagasjen fikk man tilgang til innenfra. Kjølesystemet manglet vannpumpe, og var selvsirkulerende.
Bagasjeromsluke kom senere med Saab 92B på samme måte som en rekke andre forbedringer. I begynnelsen var bilen kun tilgjengelig i fargen buteljgrön (flaskegrønn), siden Saab hadde enorme mengder igjen fra flyproduksjonen under andre verdenskrig. 
Saab 92 ble etterfulgt av SAAB 93 i 1956.

Bilder

En SAAB 92, årsmodell 1951, 2-sylindret 25 hk, renovert i 1967, er utstilt i Motor & nostalgimuseet i Grängesberg.
Grunnkretser i Hobøl kommune

Grunnkretser i Hobøl kommune er delområder og grunnkretser som seksjonerer Hobøl kommune, Østfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kanianka

Geografi

Kanianka ligger 380 meter over havet og har et areal på 7,938km². Befolkningen er på rundt 4000 personer.

Historie

Landsbyen ble først nevnt i 1479.
Sarpsborg kapell og krematorium

Sarpsborg kapell og krematorium ble tegnet av Eyvind Moestue og oppført i 1960–61. Krematoriekapellet står på St. Olav gravlund, like vest for Sarpsborg sentrum.
Dette er et av to krematorier i drift i Østfold fylke.
Skagerrakmila

Skagerrakmila er ett årlig løp på en mil i Arendal som holdes av arrangøren IK Grane, Øyestad IF og Friidrettsstiftelsen Aust-Agder.

Historikk

Første gang løpet ble avholdt var i 1990. Det viste seg så at løypa var noe for kort, og den ble så utvidet til de korrekte 10 000 meterne. Rekorden for antall deltakere er ifra 1992, da med 464 løpere. Raskeste tid har Urige Butas fra Etiopia, med 30,01 fra 2005 (pr 2010).
Start og målområdet er i Pollen i Arendal sentrum. Løpet er blitt kvalifisert som kvalitetsløp i treningsbladet Kondis. Det avholdes også et 500 meters barneløp i forbindelse med Skagerrakmila.

20-årsjubileum

2010 var løpets 20-årsjubileum, og det deltok 350 løpere. Løpet ble vunnet av Abebe Hunde (32,59) og Solveig Pedersen (29,09), begge fra Kristiansand IF. Pedersen vant med dette kvinneklassen for syvende gang. Hun vant også året etter med tiden 38,11, nesten ett minutt foran andreplassen i kvinneklassen.
Dimisjon

I militæret

I militær sammenheng brukes begrepet om å sende hjem mannskaper etter avtjent førstegangstjeneste – populært kalt  «å dimme». Ved dimisjon mottar den vernepliktige dimisjonsgodtgjørelse, «dimmepenger».

I skolen

I skolesammenheng betyr det å dimittere at en skole sender en elev til universitetet. Til innpå 1800-tallet ble nemlig examen artium gjennomført på universitetet (opprinnelig ved Københavns Universitet, senere ved universitetet i Christiania), ikke ved skolen selv, som i dag. De lokale skolene dimitterte elevene når de var modne til å gå opp til eksamen i København eller Christiania.
Tordisfeltet

Tordisfeltet er et oljefelt på Tampenområdet i Nordsjøen. Feltet ligger mellom Snorrefeltet og Gullfaksfeltet. Siden juni 1994 har oljeplattformen Gullfaks C mottatt og håndtert olje fra Tordisfeltet. I tillegg til hovedstrukturen Tordis, består feltet av strukturene Tordis Øst (1998), Borg (1999) og Tordis Sørøst (2001). Utvinningen av petroleum skjer med installasjoner på havbunnen. Det er bygget ut med en sentral havbunnsmanifold som er knyttet til Gullfaks C. Til denne manifolden er det knyttet syv separate satellittbrønner og to havbunnsrammer. Brønnstrømmen blir overført til Gullfaks C i to rørledninger. Vann til vanninjeksjon kommer i en rørledning fra Gullfaks C. Statoil er operatør for feltet, som ble bygget ut av det tidligere norske oljeselskapet Saga Petroleum.
Protoclitopa

Utseende

En middelsstor (ca. 17 millimeter), kraftig, rødbrun oldenborre. "Snuten" (clypeus) er avrundet, tett punktert og hårkledt. Antennene er 11-leddete med en fem-leddet vifte, det innerste bladet er mye kortere enn de andre. Forkroppen er tett kledt med lange hår, også noen på dekkvingenes spiss, midt-partiet av dekkvingene har spredte, korte hår. Dekkvingene har tre svake lengderibber.

Utbredelse

Arten er utbredt i Tanzania.
Stuping under Panamerikanske leker 1967

Stuping under Panamerikanske leker 1967 ble arrangert i Winnipeg i Canada fra 23. juli til 6. august 1967. Det var sviktstup og tårnstup for både menn og kvinner. USA ble beste nasjon de vant alle fire gullmedaljene.
Sabotage (film)

Handling

En elitegruppe av narkotikaetterforskere, ledet av den erfarne John Wharton (Schwarzenegger), får i oppdrag å ta seg inn i et narkotikakartell, og beslaglegger ti millioner dollar etter et vellykket oppdrag. Så blir pengene stjålet, og snart blir agentene drept, én etter én. John innser snart at ingen kan stoles på mens de i samarbeid med politiet prøver å finne ut hvem som står bak mordene.
Skikda

Skikda (arabisk سكيكدة, i fransk tid Philippeville) er en havneby i Algerie, cirka 60 km nordøst for Constantine, og er administrativ hovedstad i provinsen Skikda.
Folkemengden i kommunen var på 163 618 innbyggere ved folketellingen i 2008, hvorav 147 594 bodde i selve byen.
Skikda er en oljehavn og sluttpunkt for en oljeledning fra Sahara. Der finnes også petroleumsrelatert industri, og man eksporterer landbruksprodukter og jern.
Byen ble grunnlagt i 1838 på og i noen grad av ruinene av den romerske stasjonen Rusicada, som redan år 255 omnämns som biskopssäte.
Perjorda

Perjorda er en gård i Vefsn kommune som ligger i sørøsthellinga av fjellet Blåfjellet. Gården ligger like øst for militærleiren; Drevjemoen. I nord strekker gården seg i en smal kile opp mot toppen av Blåfjellet. I sørvest grenser gården til matrikkelgården Blåfjellet, og i sør mot Kommermoen, der Dembekken/Komra utgjør grensen. I øst grenser Perjorda til Ømmervassbukta.
Hvidovre kirke

Inventar

Altertavlen er fra slutten av 1400-tallet. Døpefonten er romansk og trolig like gammel som kirken. Den befant seg i Nationalmuseet i over 100 år. Prekestolen er fra årene 1630-40, og skipsmodellen Freden fra 1919, skjenket av fiskeren Rudolf Olsen i glede over 1. verdenskrigs avslutning. Kirken har også et pietà fremstillet av billedhuggeren Hans Peder Pedersen-Dan. Kirkens lysestaker skal kunne ses på Nordiska Museet i Stockholm. 
Hvidovre kirke danner kulisse i den danske motstandsfilm Der kom en dag fra 1955.
Comunitat Valenciana

Historie

Historien til Communidad Valenciana starter på 1200-tallet. Da erobret kong Jaime I, med aragonesiske og katalanske styrker, de muslimske taifasene Valencia og Dénia og opprettet kongedømmet Valencia som et tredje uavhengig land under den aragonesiske kronen i 1238. 
I 1707, i forbindelse med den spanske arvefølgekrigen, la kong Filip V av Spania kongedømmet Valencia, og de andre landene som hadde tilhørt kongeriket Aragón, inn under sentraladministrasjonen i Madrid. Som et resultat av dette, ble institusjonene og lovene som hadde eksistert i Valencia forkastet og bruken av valensiansk språk i undervisning og i offisiell sammenheng ble forbudt.  Bourbonerne, som vant arvefølgekrigen, opprettet et nytt kongedømme i Spania. De implementerte et mer sentralisert styre enn det tidligere kongehuset, nemlig de spanske Habsburgerne. 
Det første forsøket på å oppnå selvstyre for Valencia regionen skjedde under den 2. spanske republikk, i 1936. men den spanske borgerkrigen brøt ut og skrinla forsøket på autonomi. I 1977, etter Franco's diktatur, ble Valencia delvis autonom ved opprettelsen av  Consell Pre-autonòmic del País Valencià (Det førautonome Råd for landet Valencia), og i 1982 ble selvstyret utvidet med Statutter for autonomi, og flere selvstyrte institusjoner ble opprettet under Generalitat Valenciana.  Den første demokratisk valgte president i Generalitat Valenciana, Joan Lerma, ble innsatt i 1982 som del av overgangen til autonomi.

Flagg

Det offisielle flagget er det samme flagget som er by-flagg for Valencia by, og kalles senyera.

Gastronomi

Den valensianske gastronomien er svært variert, men de internasjonalt mest kjente rettene er basert på ris (arròs in Valencian), som f.eks. den verdenskjente valensianske paella. Ris er en basisingrediens i mange av de typiske rettene, som f.eks. arròs negre, arròs amb costra, arròs a banda, arròs a la pedra, arròs caldós.
Middelhavsklimaet i Valencia favoriserer dyrkning av grønnsaker og situsfrukter, og dyrking av appelsiner er kanskje noe av det som preger det valensianske landbruk. I tillegg er det, kanskje spesielt i dalene opp mot fjellene, dyrket mye mandler og oliven.
Khalil Sultan

Familiebakgrunn

Den tyrkisk-mongolske erobreren Timur Lenk etablerte i 1360-årene et stepperike med utgangspunkt i Samarkand i dagens Usbekistan. Han regnes som grunnlegger av timurid-dynastiet. To av sønnene, Jahangir Mirza og Umar Shaikh Mirza, døde før Timur (henholdsvis i 1376 og 1394), mens de to yngste, Shah Rukh og Miran Shah, var involvert i arvestriden etter Timus død i 1405 sammen med flere av Timurs barnebarn.

Biografi

I Timurs levetid fikk Khalil Sultan stor tillit hos herskeren. Etter at han hadde utmerket seg under felttoget mot India utnevnte Timur ham til guvernør i provinsen Ferganadalen, øst i dagens Usbekistan. Ved Timurs død betraktet Khalil Sultan seg som hans etterfølger selv om hans fetter Pir Muhammad var blitt utpekt av Timur selv til ny emir. Pir Muhammad ble ganske raskt beseiret og Khalil overtok kommandoen i Samarkand. Han allierte seg også med Sultan Husayn Tayichiud som tidligere hadde gjort krav på tronen i egenskap av barnebarn av Timur.
I mellomtiden hadde også Khalils onkel Shah Rukh som residerte i Herat bestemt seg for å hevde sin rett til tronen. Han samlet en hær og gikk mot Khalil ved elva Oxus. Her ble han imidlertid møtt av Khalils far Miran Shah og broren Abu Bakr ibn Miran Shah som hadde kommet fra Aserbajdsjan med militær støtte, og Shah Rukh måtte trekke seg tilbake. Likevel ble Khalils posisjon i Samarkand etter hvert svekket. Noe av dette skyldtes at han, muligens etter press fra sin kone, utnevnte personer av lav rang til høye stillinger, og dette ble mislikt blant adelen. En hungersnød førte til at han ble enda mer foraktet, og han besluttet å dra tilbake til Ferganadalen sammen med sin tidligere mentor Khudaidad Hussain i håp om å få støtte fra det tilgrensende Tsjagataikhanatet. Den persiske historikeren Muhammad Khwandamir (1475-1534) har hevdet at Khudaidad Hussain organiserte et opprør mot Khalil, tok ham til fange og utleverte ham til Tsjagataikhanatet. Khan Shams-i-Jahan skal imidlertid ha henrettet Khudaidad Hussain og latt Khalil returnere til sitt eget rike.
Khalils regjeringstid endte til slutt da Shah Rukh inntok Samarkand 13. mai 1409. Han overlot styret i Transoxiana til sin sønn Ulugh Beg. Khalil overga seg til Shah Rukh som også hadde tatt hans kone til fange. Khalil fikk sin kone tilbake og ble utnevnt til guvernør i byen Rayy (i nåværende Iran). Han døde der i 1411, og hans kone begikk selvmord kort tid etter hans død.

Familie

Khalil hadde fire sønner og tre døtre med sine tre koner:
Med Jahan Sultan Agha, datter til Ali Mirza Arlat hadde han sønnene Muhammad Bahadur Mirza og Berkul Mirza, og datteren Khichak Agha (Shirin Beg Agha).
Med Shad Malik Agha hadde han sønnen Muhammad Bayqara Mirza og døtrene Saray Malik Agha og Sultan Badi-al-Mulk Agha. Den sistnevnte ble gift med Shah Rukhs sønn Ulugh Beg som styrte Timurid-riket fra 1447 til 1449.
Med en kone med ukjent navn hadde han sønnen Ali Mirza.
Viktor Kovalenko

Landslaget

Han ble tatt ut i Ukrainas EM-tropp til EM i Frankrike 2016.
Munter mat

Munter mat (orig: Spise med Price) er en dansk kokkeserie som har gått på Danmarks Radio siden 2008. Serien handler om brødrene James Price (komponist, født 1959) og Adam Price (manusforfatter, født 1967) og deres kokkekusnter.  Navnet kommer av kokeboken Spise med Price utgitt 1973 av deres far, skuespilleren John Price (1913–1996), som også var dansk TV-kokk med kona, skuespilleren Birgitte Price (1934–1997). 
I Norge er den vist på NRK med navnet Munter mat, første gang høsten 2010.
Rebecca Hall

Karriere

Hall spilte i mindre produksjoner tidlig på 1990-tallet, og deretter forlot hun filmverdenen for en stund. I 2006 kom hun tilbake, først i den engelske romantiske komedien Starter for 10 med James McAvoy og Alice Eve, og deretter fikk hun sitt gjennombrudd i Christopher Nolans thriller The Prestige.
I 2008 fulgte hun opp med å spille i Vicky Cristina Barcelona og Frost/Nixon, mens hun i 2010 var med i Ben Afflecks The Town.
Hall ble nominert til Golden Globe i 2009 i kategorien «beste skuespillerinne i en film – musikal eller komedie» for sin rolle i Vicky Cristina Barcelona.
Dybbøldagen

Dybbøldagen avholdes hvert år den 18. april, den dag Danmark tapte Slaget ved Dybbøl i 1864.
I dagens anledning selges Dybbølmærket, hvis overskudd går til grænseforeningernes arbeide for det danske mindretall i Sydslesvig.
Den 18. april 2001 ble det for første gang avholdt en minnehøytidelighet for de falne med representanter for det tyske Bundeswehr ved Dybbøl Banke.
Ved 150-års markeringen for Slaget ved Dybbøl i 2014 deltok opp mot 15 000 mennesker i begivenheten ved Dybbøl, hvor Dronning Margrethe, statsminister Helle Thorning-Schmidt og Slesvig-Holstens ministerpresident, Torsten Albig holdt tale.
Hans Wachtmeister

Hans Wachtmeister af Johannishus (født 24. desember 1641 i Stockholm, død 15. februar 1714 samme sted) var en svensk greve, kongelig råd og admiral. Han var sønn av riksråd friherre Hans Wachtmeister af Björkö (1609-1652).

Militær karriere

Hans Wachtmeister reiste i 1661 med sin yngre bror Axel til Italia og Paris, og de besøkte Holland. I 1665 ble han frivillig i den engelske flåten og deltok i krigen mellom England og Holland, men da den "bremiske krigen" startet i 1666 gikk han over i svensk tjeneste som kapteinløytnant ved Wolmar Wrangels regimente og ble seinere kammerherre hos kongen.
År 1675 ble han admiralitetskaptein og 1676 viseadmiral og 6. juli admiral. Samme år tjenstegjorde han som øversteløytnant ved Västgöta ryttare i slaget ved Lund. Det var i dette slaget han skal ha fått tre hester skutt under seg.
I begynnelsen av 1677 fikk riksrådet Johan Gyllenstierna i oppdrag å ta tilbake Blekinge, og derved fikk han som medhjelper Hans Wachtmeister og broren Axel. Kristianopel og Karlshamn ble tatt, og dermed ble forbindelsen mellom den svenske hovedhæren den gamle svenske grensen gjenopprettet.
På sommeren 1677 deltok Wachtmeister med utmerkelse i det ulykkelige sjøslaget i Køgebukten og fikk deretter befalet over resten av den svenske flåten. Han kjempet siden "med ära och icke utan framgång" i flere strider i Kalmarsund 1678-79, og han forsvarte Kalmar og Øland.
Trondenes Historiske Senter

Trondenes Historiske Senter (THS) er et kulturhistorisk senter i Harstad. Senteret er plassert i historiske omgivelser med Trondenes kirke (ca.1200 – 1450 e.kr) som naturlig midtpunkt, og med skiltet kultur- og natursti til Altevågen – der det fortsatt finnes spor av nausttufter og gravsteder fra vikingtid.
THS ble innviet i mai 1997, og er i dag en avdeling av Sør-Troms museum. 
Den historiske museumsutstillingen «Med kors og sverd gjennom 1000 år» viser nord-norsk historie fra vikingtid og middelalder, frem til 2. verdenskrig og dagens bysamfunn. Utstillingen er tekstet på norsk, engelsk og tysk og inkluderer bildespill med norsk og engelsk tale.

Utstilling

Utstillingen skal etablere en forståelsesbakgrunn for det unike kulturhistoriske monumentet kirka på Trondenes med det nærmeste landskapet er.
I overensstemmelse med aktuell forskning skal utstillingen på samme tid ha et lokalt forankret hverdagsperspektiv og et nærmest globalt perspektiv med Trondenes som utkikkspunkt.
Per Ingvar Haukeland

Per Ingvar Haukeland (født 8. juni 1966) er en norsk filosof og forfatter.
Haukeland er utdannet pedagog og filosof med Ph.D. fra Universitetet i California i Berkeley, med spesiell vekt på forholdet mellom natur, kultur og menneske i læring-, nyskapings- og bærekraftig stedsutviklingsprosesser i rurale områder. Han arbeider ved Telemarksforsking i Bø siden 2002. Han er også lærer ved Høgskolen i Telemark.
Haukeland samarbeidet i mange år med filosofen Arne Næss, noe som resulterte i to bøker: Livsfilosofi (Universitetsforlaget, 1998) og Dyp Glede: Inn i dypøkologien (Flux forlag, 2008).
Sjakkolympiaden 2014

Arrangør

Tromsø ble valgt som arrangør i en avstemning i 2010 der bulgarske Varna var eneste andre søker, og vant avstemningen med 95 mot 47 stemmer.

Norges lag

Norge stilte tre lag i hver klasse; i utgangspunktet har arrangøren lov til å stille to lag i begge klasser, i tillegg skal arrangør stille et tredje for å hindre walkover når det kreves. De norske lagene:

Norge 1 åpen klasse: Magnus Carlsen, Simen Agdestein, Jon Ludvig Hammer, Leif Erlend Johannessen, Kjetil Lie

Norge 2 åpen klasse: Frode Urkedal, Frode Elsness, Torbjørn Ringdal Hansen, Aryan Tari, Johan Salomon

Norge 3 åpen klasse: Espen Lie, Rune Djurhuus, Lars Oscar Hauge, Kristian Stuvik Holm, Sebastian Mihajlov

Norge 1 kvinner: Sheila Barth Sahl, Silje Bjerke, Olga Dolzhikova, Niina Koskela, Ellen Hagesæther

Norge 2 kvinner: Monika Machlik, Ellisiv Reppen, Anita Grønnestad, Line Jin Jørgensen, Edit Machlik

Norge 3 kvinner: Torill Skytte, Hanna B. Kyrkjebø, Marte B. Kyrkjebø, Maud Rødsmoen, Elise Sjøttem Jacobsen

Resultater

Kampene på de 20 første bordene,de 20 høyest rangerte lagene og Norges lag. Lagene som er nevnt først har hvit på 1. og 3. bord.